text: Landsliðsvenjararnir hjá monnum, Sonni Larsen og Dia Midjord, hava úttikið hesar 17 leikararnar til EM-undandystirnar móti Kekkia tann 4. og 7. november.
text: #000000
text: Áki Egilsnes hevur av persónligum ávum valt landsliðið frá til báðar dystirnar, meðan korona avmarkar luttøkuna hjá Róki Akralíð. Hetta í mun til arbeiði hjá Róki, sum er lækni í Aarhus. Rókur kemur ætlandi bert at spæla heimadystin í Føroyum, meðan Pætur Mikkjalson er úttikin til útidystin í Kekkia.
text: #000002
text: Fyrri dysturin verður á útivølli í Pilzen í Kekkia mikudagin 4. november klokkan 17.10, føroyska tíð, meðan heimadysturin verður í Høllini á Hálsi leygardagin 7. november kl. 18.30.
text: #000003
text: Talan er um eina avbjóðandi uppgávu fyri føroyska liðið, tá Kekkia er hægst styrkismett av teimum 4 liðunum í bólki 3. Hini liðini eru Russland og Ukraina. Kekkia gjørdist nr. 12 til EM í 2020 og nr. 6 til EM í 2018.
text: #000004
text: Hesar 16 møta Svøríki og Íslandi
text: #000005
text: Hondbóltssambandið og shippingfyritøkan Navigare hava longt verandi stuðulsavtalu fram til 2026.
text: #000007